2010-2013 թվականների Սոցիալական աշխատանքի և սոցիալական տեխնոլոգիաների ամբիոնը տեղական և արտասահմանյան համալսարանների հետ՝որպես կոնսորցիումի անդամ, մասնակցել է Տեմպուս 4 ծրագրին, որի արդյունքում ԵՊՀ-ում ներդրել է մագիստրոսական նոր ծրագիր՝ Սոցիալական քաղաքականության և վարչարարության գծով: Ծրագրի ընթացքում ամբիոնի դասախոսները մեկ շաբաթյա վերապատրաստումների մասնակցեցին Կումբրիա համալսարանում (Լանքաստեր, Մեծ բրիտանիա), Ստոկհոլմի Թագավորական համալսարանում (Շվեդիա), Կլուժ Նապոկայի համալսարանում(Ռումինիա), Քիշինևի համալսարանում(Մոլդովա), Թբիլիսիի համալսարանում: Ամբիոնն ակտիվորեն մասնակցում է ՀՀ սոցիալական պաշտպանության համակարգի բարեփոխումներին: Ամբիոնի շատ դասախոսներ որպես վերապատրաստողներ մասնակցել ու մասնակցում են համակարգի ծառայողների վերապատրաստումներին՝նպաստելով սոցիալական աշխատանքի մասնագիտական մշակույթի տարածմանը և զարգացմանը: Համագործակցելով պետական և հասարակական տարբեր կառույցների հետ ամբիոնը պարբերաբար կազմակերպում է գիտաժողովներ և կլոր սեղաններ, որոնց ժամանակ քննարկվում են մասնագիտության զարգացմանը նվիրված հրատապ խնդիրները: Որպես կանոն նման միջոցառումները հարմարեցվում են սոցիալական աշխատողի հանրապետական կամ միջազգային օրերին: Վերջին նման միջոցառումը 2016 թ. մարտին կազմակերպված գիտաժողովն էր՝ նվիրված ՀՀ անկախության 25 ամյակին: